b'\n_START_ARTICLE_\nAndrej Urek\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Celju (1810-1814), nato v Celovcu \xc5\xa1tudiral filozofijo (1814\xe2\x80\x931816) in bogoslovje (1816-1820) ter bil 1820 posve\xc4\x8den v duhovnika. Kot kaplan je slu\xc5\xbeboval v Gornjem Gradu (1820-1821), v \xc4\x8cadramu (1821-1823), v Loki pri Zidanem Mostu (1823) in v Pi\xc5\xa1ecah ter (1824-1828) Bistrici ob Sotli (1824-1828) nato kot \xc5\xbeupnik v Zidanem Mostu (1828-1835), od 1835 do smrti pa kot \xc5\xbeupnik, dekan in okrajni \xc5\xa1olski nadzornik v \xc5\xa0kalah, kjer je leta 1839 zgradil novo \xc5\xa1olo in se kot \xc5\xa1olski nadzornik odlo\xc4\x8dno zavzemal za pouk sloven\xc5\xa1\xc4\x8dine in za izobrazbo narodnih u\xc4\x8diteljev. Bil je prijatelj \xc5\xa1kofa Slom\xc5\xa1ka, \xc5\xa1iritelj njegovih idej in njegov sodelavec zlasti pri \xc5\xa1olskem prosvetnem delu. Leta 1848 je bil na volilni listi predlagan kot kandidat za dr\xc5\xbeavni zbor._NEWLINE_Urekove pesmi ka\xc5\xbeejo spretnega pevca-pesnika, nekaj jih je objavil M. Ahacel  v zbirki Pesme po Koro\xc5\xa1kem ino \xc5\xa0tajerskem znane (Celovec 1833, ponatis 1838) kot npr.: Mertvi\xc5\xa1\xc4\x8de, Pu\xc5\xa1\xc4\x8davnik in \xc5\xa1e nekatere. Posmrtno je bila objavljena pesem Nevarna pot (Drobtinice 1858).'